钦定古今图书集成/明伦汇编/闺媛典/第265卷 > 何逊道妻毛氏
## 钦定古今图书集成/明伦汇编/闺媛典/第265卷 > 何逊道妻毛氏

按《广东通志》：“毛氏，香山诸生何逊道妻。生而智慧，动
必循礼，父母钟爱之。及笄，适逊道，以孝事姑，妯娌无
间言。逊道性豪放，嗜酒，氏泣劝不从，卒以是致病。病
革之夕，执氏手曰：‘汝尚年少，抚此弱龄，其克有终乎’？
氏泣不能仰视，许以死殉。及夫没，氏一恸气绝，姑救
获甦，告之曰：‘今日之事，保孤重而殉死轻。汝一旦不
愿，我垂老之年，藐孤其何托耶’？”氏凛承姑命，敛容谢
之。由是朝夕奉姑极孝谨，教子成立三十年未尝露
齿。守布素终身，卒年五十有五。